

 LĒMUMS

Ādažos, Ādažu novadā

2024. gada 27. decembrī **Nr. 492**

**Par adrešu piešķiršanu divu dzīvokļu mājai un plānotām telpu grupām Rotu ielā 2, Carnikavā**

# Ādažu novada pašvaldība izskatīja nekustamā īpašuma Rotu iela 2, Carnikava, Carnikavas pag., Ādažu nov., ar kadastra numuru 8052 005 1725 īpašnieka SIA “CARNIKAVAS PROJEKTI SIA” (reģ. Nr. 40203274133, turpmāk – Iesniedzējs)) 2024. gada 2. decembrī reģistrētu iesniegumu (Nr. ĀNP/1-11-1/24/6513) ar lūgumu piešķirt adreses plānotām telpu grupām (dzīvokļiem) dvīņu mājā, kas tiek celta uz zemes vienības Rotu iela 2, Carnikava, Carnikavas pag., Ādažu nov., ar kadastra apzīmējumu 8052 005 1725. Iesniegumam tika pievienots dvīņu mājas 02.03.2023. izmaiņu projekta fragments ar stāvu plāniem.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Adresācijas noteikumi) 2.9. un 2.11. apakšpunkti nosaka, ka adresācijas objekts ir dzīvošanai, saimnieciskai, administratīvai vai publiskai darbībai paredzēta ēka (turpmāk – ēka), kā arī telpu grupa.

Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Adresācijas noteikumu 13.1. apakšpunktā ir noteikts, ka tad, ja apbūvei paredzētajai zemes vienībai adrese ir piešķirta, pirmajai ēkai, kas tiek būvēta vai ir uzbūvēta uz apbūvei paredzētās zemes vienības, saglabā zemes vienībai piešķirto adresi.

**Adresācijas noteikumu 26. punktā noteikts, ka** numuru telpu grupai pašvaldība piešķir, pieņemot ēku ekspluatācijā vai pamatojoties uz būvniecības ieceres dokumentācijā norādīto informāciju, ja tā atbilst šajos noteikumos minētajām prasībām.

Adresācijas noteikumu 28. punktā noteikts, ka numurus telpu grupām piešķir, sākot no ēkas kreisās malējās kāpņu telpas augošā secībā no pirmā virszemes stāva uz augstāko stāvu.

Saskaņā ar Būvniecības informācijas sistēmas datiem dvīņu mājas Rotu iela 2, Carnikava, būvniecība norisinās, pamatojoties uz 03.02.2018. izsniegto būvatļauju Nr. BIS-BV-4.1-2023-1596. Projektā ietvertie stāvu plāni (pielikumā) paredz piekļūšanu ēkai ar autotransportu no Rotu ielas puses, tādējādi projektā iekļautā telpu grupu numerācija plānotiem dzīvokļiem (“pirmais dzīvoklis” un “otrais dzīvoklis”) pašvaldības ieskatā atbilst plānoto dzīvokļu adresācijas secībai saskaņā ar Adresācijas noteikumu 28. punkta prasībām.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, **Ministru kabineta 2021. gada 29. jūnija noteikumu Nr. 455 “Adresācijas noteikumi” 2.9. un 2.11. apakšpunktiem, 9., 13.1., 26. un 28. punktiem**, kā arī domes Attīstības komitejas 11.12.2024. atzinumu, Ādažu novada pašvaldības dome

**NOLEMJ**:

1.Piešķirt adreses 3 plānotiem adresācijas objektiem saskaņā ar sarakstu un ēkas stāvu plāniem (pielikumā) :

|  |  |  |  |
| --- | --- | --- | --- |
| **Veiktā darbība** | **Adresācijas objekts** | **Adresācijas objekts (telpu grupām - kārtas nr., un platība, saskaņā ar būvprojektu)** | **Adresācijas objekta jaunā adrese** |
| piešķiršana | ēka | Divu dzīvokļu māja | Rotu iela 2, Carnikava, Carnikavas pag., Ādažu nov. |
| piešķiršana | telpu grupa | Pirmais dzīvoklis, 191,6 m2 | Rotu iela 2-1, Carnikava, Carnikavas pag., Ādažu nov.  |
| piešķiršana | telpu grupa | Otrais dzīvoklis, 192,8 m2 | Rotu iela 2-2, Carnikava, Carnikavas pag., Ādažu nov. |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un Iesniedzējam SIA “CARNIKAVAS PROJEKTI SIA” (reģ. Nr. 40203274133, juridiskā adrese: Aizvēju iela 3-2, Garciems, Carnikavas pag., Ādažu nov., LV-2163) uz e-pasta adresi info@carnikava.eu.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU